3.7.2023
EL
Επίσημη Εφημερίδα της Ευρωπαϊκής Ένωσης
C 235/47
Αιτήματα Οι προσφεύγουσες ζητούν από το Γενικό Δικαστήριο: — να ακυρώσει την απόφαση της Επιτροπής της 6ης Φεβρουαρίου 2023, με την οποία απορρίφθηκε η αίτηση εσωτερικής επανεξέτασης που υπέβαλαν οι προσφεύγουσες· — να καταδικάσει την καθής στα δικαστικά έξοδα.
Λόγοι ακυρώσεως και κύρια επιχειρήματα Προς στήριξη της προσφυγής οι προσφεύγουσες προβάλλουν δεκατέσσερις λόγους. 1.
Με τον πρώτο λόγο προβάλλεται ότι με την απόφαση της, της 6ης Φεβρουαρίου 2023 (στο εξής: προσβαλλόμενη απόφαση), η Επιτροπή υπέπεσε σε πλάνη περί το δίκαιο και/ή σε πρόδηλα σφάλματα εκτιμήσεως κατά την ερμηνεία του άρθρου 19, παράγραφος 1, στοιχείο στ', του κανονισμού (EΕ) 2020/852 του Ευρωπαϊκού Κοινοβουλίου και του Συμβουλίου (1) όσον αφορά την απαίτηση τα τεχνικά κριτήρια ελέγχου (στο εξής: ΤΚΕ) να βασίζονται σε αδιάσειστα επιστημονικά στοιχεία και την αρχή της προφύλαξης.
Όσον αφορά τις πυρηνικές δραστηριότητες 2.
Με τον δεύτερο λόγο προβάλλεται ότι η προσβαλλόμενη απόφαση ενέχει πλάνη περί το δίκαιο και/ή πρόδηλα σφάλματα εκτιμήσεως απορρίπτοντας το επιχείρημα ότι τα ΤΚΕ για την πυρηνική ενέργεια δεν πληρούν την απαίτηση για τις «καλύτερες επιδόσεις στον τομέα» βάσει του άρθρου 10, παράγραφος 2, στοιχείο α', του κανονισμού 2020/852. 3.
Με τον τρίτο λόγο προβάλλεται ότι η προσβαλλόμενη απόφαση ενέχει πλάνη περί το δίκαιο και/ή πρόδηλα σφάλματα εκτιμήσεως απορρίπτοντας τον ισχυρισμό ότι τα κριτήρια στον κατ’ εξουσιοδότηση κανονισμό (EΕ) 2022/1214 της Επιτροπής (2) δεν συνάδουν με το άρθρο 10, παράγραφος 2, του κανονισμού 2020/852 («μετάβαση σε μια κλιματικά ουδέτερη οικονομία»). 4.
Με τον τέταρτο λόγο προβάλλεται ότι η προσβαλλόμενη απόφαση ενέχει πλάνη περί το δίκαιο και/ή πρόδηλα σφάλματα εκτιμήσεως απορρίπτοντας τον ισχυρισμό ότι η πυρηνική ενέργεια δεν συμβάλλει σημαντικά στην προσαρμογή στην κλιματική αλλαγή βάσει του άρθρου 11, παράγραφος 1, στοιχείο α', του κανονισμού 2020/852. 5.
Με τον πέμπτο λόγο προβάλλεται ότι η προσβαλλόμενη απόφαση ενέχει πλάνη περί το δίκαιο, πρόδηλα σφάλματα εκτιμήσεως, και/ή παρέχει ανεπαρκή αιτιολόγηση, απορρίπτοντας τον ισχυρισμό ότι οι πυρηνικές δραστηριότητες δεν πληρούν την απαίτηση περί «μη σημαντικής επιβάρυνσης» των άρθρων 3, 9 και 17 του κανονισμού 2020/852. 6.
Με τον έκτο λόγο προβάλλεται ότι η προσβαλλόμενη απόφαση ενέχει πλάνη περί το δίκαιο, και/ή πρόδηλα σφάλματα εκτιμήσεως, και/ή παρέχει ανεπαρκή αιτιολόγηση, απορρίπτοντας τον ισχυρισμό ότι υφίσταται παράβαση της απαίτησης περί ελάχιστων διασφαλίσεων για τις πυρηνικές δραστηριότητες υπό τα άρθρα 3, στοιχείο γ', και 18 του κανονισμού 2020/852.
Όσον αφορά τις δραστηριότητες ορυκτού αερίου 7.
Με τον έβδομο λόγο προβάλλεται ότι η προσβαλλόμενη απόφαση ενέχει πλάνη περί το δίκαιο και/ή πρόδηλα σφάλματα εκτιμήσεως, απορρίπτοντας τον ισχυρισμό ότι τα κατώτατα όρια εκπομπών που έχουν τεθεί για τις δραστηριότητες ορυκτού αερίου αντιβαίνουν στις απαιτήσεις του άρθρου 10, παράγραφος 2, του κανονισμού 2020/852. 8.
Με τον όγδοο λόγο προβάλλεται ότι η προσβαλλόμενη απόφαση ενέχει πλάνη περί το δίκαιο και/ή πρόδηλα σφάλματα εκτιμήσεως, απορρίπτοντας τον ισχυρισμό ότι η συμπερίληψη των δραστηριοτήτων ορυκτού αερίου παρεμποδίζει την εξέλιξη και την ανάπτυξη εναλλακτικών λύσεων χαμηλών ανθρακούχων εκπομπών, κατά παράβαση του άρθρου 10, παράγραφος 2, του κανονισμού 2020/852. 9.
Με τον ένατο λόγο προβάλλεται ότι η προσβαλλόμενη απόφαση ενέχει πλάνη περί το δίκαιο και/ή πρόδηλα σφάλματα εκτιμήσεως, απορρίπτοντας τον ισχυρισμό ότι τα κριτήρια τεχνικού ελέγχου για το ορυκτό αέριο αντιβαίνουν στην απαίτηση του άρθρου 10, παράγραφος 2, του κανονισμού 2020/852 σύμφωνα με την οποία δεν υπάρχει εναλλακτική λύση χαμηλών ανθρακούχων εκπομπών. 10.
Με τον δέκατο λόγο προβάλλεται ότι η προσβαλλόμενη απόφαση ενέχει πλάνη περί το δίκαιο και/ή πρόδηλα σφάλματα εκτιμήσεως, απορρίπτοντας τον ισχυρισμό ότι η ταξινόμηση των δραστηριοτήτων ορυκτού αερίου ως βιώσιμων αντιβαίνει στην απαίτηση του άρθρου 10, παράγραφος 2, στοιχείο γ', του κανονισμού 2020/852 σύμφωνα με την οποία μια δραστηριότητα δεν πρέπει να οδηγεί σε εγκλωβισμό περιουσιακών στοιχείων υψηλής έντασης άνθρακα.